Twee met 14 gesteelde skape betrap | Maroela Media
Die bakkie met skape waarop beslag gelê is. Foto: Verskaf
Twee mans is Woensdag in die Oos-Kaap in hegtenis geneem nadat hulle na bewering 14 skape in Lesotho gesteel het.
Ao. Moitheri Bojabotseha, polisiewoordvoerder, het gesê 'n polisiebeampte van Barkly-Oos se sigbare polisie-eenheid was aan diens toe hy 'n verdagte voertuig wat lewende skape vervoer het, opgemerk het.
"Hy het die voertuig van die pad af getrek en bewyse van eienaarskap van die skape versoek. Hy het gesien die dokumentasie was vervals en het dadelik bystand versoek," het Bojabotseha gesê.
"'n Beampte verbonde aan die veediefstaleenheid is na die toneel ontbied. Verdere ondersoek het vasgestel dat die skape glo in Lesotho gesteel is."
Die polisie het op die skape en die verdagtes se voertuig beslag gelê.
Die twee verdagtes, onderskeidelik 34 en 37 jaar oud, is in hegtenis geneem op aanklag van die besit van gesteelde vee en moet binnekort in die Barkly-Oos-streekhof verskyn.
Die skape wat gered is. Foto: Verskaf
Die bakkie waarmee die verdagtes gery het. Foto: Verskaf
Vierde polisieman vas ná man se 'martelmoord'
Mens kan net lag!
Een van die dae gaan miljoene mense plase verniet kry. Hierdie "nuwe" boere gaan miljoene skape en beeste wil he^. Waar en hoe gaan hulle dit kry? Nie al hierdie "nuwe" boere het 'n Toyota Tazz waarin hulle skape of beeste in die nag kan vervoer nie.
A ha nog n geval van onteining sonder vergoeding. Die twee se geringe misdaad was dat hulle dit in n ander Afrika land ontein het en nie by n plaaslike boer nie. Wonder wie gaan nou die skape kry . Gaan die bakkie ook in n bondel skrap metaal gedruk word of is dit binne kort weer in gebruik in 'n ander provinsie.